|  |
| --- |
| Številka: 510-6/2023/11 |
| Ljubljana, 5. 6. 2023 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |
| --- | --- | --- | --- |
| **ZADEVA: Izhodišča za obisk predsednika italijanske dežele Lombardije Attilia Fontane v Sloveniji 21. junija 2023 – predlog za obravnavo** | | | |
| 1. Predlog sklepa vlade: | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14 in 55/17) je Vlada Republike Slovenije na …. seji dne …. pod točko …. sprejela naslednji  SKLEP:   1. Vlada Republike Slovenije je sprejela Izhodišča za obisk predsednika italijanske dežele Lombardije Attilia Fontane v Sloveniji 21. junija 2023. 2. Vlada Republike Slovenije je določila delegacijo Republike Slovenije v sestavi:  * Matjaž Han, minister, Ministrstvo za gospodarstvo, turizem in šport, vodja delegacije; * mag. Petra Culetto, vodja Kabineta Ministra, Ministrstvo za gospodarstvo, turizem in šport, članica delegacije, * Jernej Salecl, generalni direktor, Direktorat za industrijo, podjetništvo in internacionalizacijo, Ministrstvo za gospodarstvo, turizem in šport, član delegacije, * dr. Slobodan Šešum, generalni direktor, Direktorat za gospodarsko in javno diplomacijo, Ministrstvo za zunanje in evropske zadeve, član delegacije, * Tanja Permozer, vodja, Slovenska vesoljska pisarna, Ministrstvo za gospodarstvo, turizem in šport, članica delegacije, * mag. Snežana Popovič, vodja, Služba za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije, * Jernej Kovač, vodja, Služba za odnose z javnostmi, Ministrstvo za gospodarstvo, turizem in šport, član delegacije, * Tadej Cmerekar Komar, Kabinet ministra, Ministrstvo za gospodarstvo, turizem in šport, član delegacije, * Velislav Žvipelj, vodja sektorja, Direktorat za lesarstvo, Ministrstvo za gospodarstvo, turizem in šport, član delegacije, * Petra Grilc, Služba za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije.  1. S strani Veleposlaništva Republike Slovenije v Italiji bo delegacijo spremljal Matjaž Longar, veleposlanik, s strani Generalnega konzulata Republike Slovenije v Milanu pa mag. Boris Antolič, začasni odpravnik poslov.   **Barbara Kolenko Helbl**  **GENERALNA SEKRETARKA**  Priloga:  Izhodišča za obisk predsednika italijanske dežele Lombardije Attilia Fontane v Sloveniji 21. junija 2023  Sklep prejmejo:  - Ministrstvo za gospodarsko, turizem in šport,  - Ministrstvo za zunanje in evropske zadeve,  - Generalni sekretariat Vlade RS,  - Urad Vlade RS za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| mag. Snežana Popovič, vodja Službe za evropske zadeve in mednarodno sodelovanje, Ministrstvo za gospodarstvo, turizem in šport | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| 5. Kratek povzetek gradiva:  Na povabilo ministra za gospodarstvo, turizem in šport Matjaža Han bo 21. junija 2023 Slovenijo obiskal predsednik italijanske dežele Lombardije Attilio Fontana.  Namen obiska je okrepitev gospodarskega sodelovanja z Italijo, predvsem z deželo Lombardijo, s poudarkom na krepitvi sodelovanja na področju vesoljskega sektorja, lesarstva, krožnega gospodarstva ter medicine in zdravja.  Poleg ožjega srečanja obeh delegacij bodo v okviru obiska organizirana tudi ločena srečanja med slovenskimi predstavniki in predstavniki Lombardije iz prej omenjenih področij. | | | |
| / | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in   mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |
| 7.b Predstavitev ocene finančnih posledic pod 40.000 EUR:  Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.  Predvideni stroški prevozov, tolmačenja, dnevnic ter ostalih stroškov znašajo največ 3.500,00. | | | |
| 8. Predstavitev sodelovanja z združenji občin: | | | |
| Vsebina predloženega gradiva vpliva na:   * pristojnost občin, * delovanje občin, * financiranje občin | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | |  | |
| **9. Predstavitev sodelovanja javnosti:** | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | NE | |
| **11. Gradivo je uvrščeno v delovni program vlade:** | | NE | |

**Matjaž Han**

**MINISTER**

**Izhodišča za obisk predsednika italijanske dežele Lombardije Attilia Fontane**

**v Sloveniji 21. junija 2023**

**I. Namen obiska**

Na povabilo ministra za gospodarstvo, turizem in šport Matjaža Hana (v nadaljnjem besedilu: minister Han) bo 21. junija 2023 Slovenijo obiskal predsednik italijanske dežele Lombardije Attilio Fontana (v nadaljnjem besedilu: predsednik Lombardije Fontana). Srečanje je predvideno v Lipici.

Namen obiska je okrepitev gospodarskega sodelovanja z Italijo, predvsem z deželo Lombardijo, s poudarkom na krepitvi sodelovanja na področju vesoljskega sektorja, lesarstva, krožnega gospodarstva ter medicine in zdravja.

Dežela Lombardija spada med 5 najrazvitejših regij v Evropi. Predstavlja 8 % celotne površine Italije in 17 % prebivalstva, a zagotavlja kar 25 % BDP in 27 % izvoza Italije. V Lombardiji ima sedež 33 % vseh italijanskih multinacionalk in 45 % tujih multinacionalk. Med vsemi italijanskimi deželami je s Slovenijo najintenzivnejša blagovna menjava prav z Lombardijo.

Možnosti za sodelovanje so številne, med drugim na področju vesoljskih tehnologij, zelenih tehnologij, energetike, turizma, športa, krožnega gospodarstva, pametnih mest in stavb, zdravja in medicine, lesne ter agroživilske industrije.

Pomembno je, da se vzpostavi tesno sodelovanje med institucijami in gospodarskimi akterji iz Slovenije in Lombardije.

1. **Program**

Minister Han se bo 21. 6. 2023 v Lipici najprej srečal s predsednikom Lombardije Fontano na bilateralnem srečanju v ožji sestavi.

Istočasno bodo potekala ločena srečanja oziroma okrogle mize slovenskih predstavnikov in predstavnikov iz Lombardije s področij vesoljskih tehnologij, lesarstva, SRIP zdravje – medicina in SRIP krožno gospodarstvo.

Sledilo bo skupno delovno kosilo širše delegacije, kjer bodo predstavniki posameznih področij poročali o svojih pogovorih.

Program obiska je v pripravi in usklajevanju med vsemi sodelujočimi, zato so do obiska še možne spremembe.

1. **Stališče**

V letu 2022 je bila Italija 3. zunanjetrgovinski partner Slovenije, na 4. mestu glede obsega storitvene menjave ter na 2. mestu tako glede prihodov kot nočitev tujih gostov v Sloveniji. V letu 2021 je bila Italija 7. največji investitor v slovensko gospodarstvo.

Gospodarsko sodelovanje je intenzivno in razvejano, državi beležita trend rasti medsebojnih zunanjetrgovinskih tokov, prisotna je stalna rast slovenskega izvoza v Italijo.

Slovenija in Lombardija, ena izmed najpomembnejših regij v Italiji ter regija, s katero Slovenija opravi največ gospodarske menjave z Italijo, imata velik potencial za nadaljnje gospodarsko sodelovanje.

Minister Han se bo zavzel za poglobitev sodelovanja na več področij, na katerih bi lahko izkoristili sinergije in ustvarili močno partnersko razmerje:

* Povečanje blagovne menjave: Slovenija ima močno izvozno industrijo, medtem ko Lombardija predstavlja eno najpomembnejših italijanskih regij z razvito industrijo, zato obstajajo številne možnosti za povečanje blagovnih tokov.
* Investicije: Spodbujanje investicij med Slovenijo in Lombardijo bi lahko prineslo nadaljnjo gospodarsko rast in ustvarjanje novih delovnih mest. Slovenija privablja tuje neposredne investicije na področjih, kot so npr. avtomobilska industrija, informacijska tehnologija in farmacija. Lombardija, zlasti mesto Milano, pa je finančno središče Italije, kar ponuja priložnosti za investicije v številne sektorje.
* Turizem: Slovenija in Lombardija imata bogato kulturno in naravno dediščino, kar lahko privabi turiste iz celega sveta. Skupna promocija turističnih destinacij in povezovanje turističnih ponudnikov bi lahko okrepila turistični sektor na obeh straneh (npr. skupna promocija jezerskih območij, kot so Bled in Como).
* Znanstveno-raziskovalno sodelovanje: Sodelovanje med univerzami, raziskovalnimi institucijami in podjetji na področju znanstvenih raziskav in inovacij je ključno za gospodarski napredek. Slovenija in Lombardija bi lahko okrepili sodelovanje na tem področju z izmenjavo znanja, skupnimi raziskovalnimi projekti in izvajanjem tehnoloških prenosov.
* Okoljsko sodelovanje: Obe regiji si prizadevata za trajnostni razvoj in zmanjšanje vpliva na okolje. Sodelovanje na področju obnovljive energije, učinkovite rabe virov, zmanjšanja emisij toplogrednih plinov in čistega transporta bi lahko prispevalo k doseganju skupnih okoljskih ciljev.

V okviru tokratnega srečanja bo poseben poudarek na področjih sodelovanja med vesoljskim in lesarskim sektorjem ter SRIP krožno gospodarstvo in SRIP zdravje - medicina.

Italija je ena od najpomembnejših evropskih držav na področju vesolja z močno razvitim vesoljskim ekosistemom in pomembnimi sistemskimi integratorji. Ministrstvo za gospodarstvo, turizem in šport je z Italijansko vesoljsko agencijo v letu 2021 podpisalo Pismo o nameri, ki se nanaša na sodelovanje pri miroljubni uporabi vesolja. Na osnovi tega dokumenta sta bila organizirana že dva poslovna foruma z dobro udeležbo podjetij in raziskovalnih institucij iz obeh držav. Tovrstno sodelovanje želi Slovenija še nadgraditi. Dobra priložnost za to je tudi obisk iz Lombardije, ki ima podoben ekosistem kot Italija. Lombardija je med prvimi, kar zadeva raziskav, velikih podjetij in start-upov, saj ima ta sektor preko 16.000 zaposlenih.

Na področju lesarstva se bo slovenska delegacija zavzela za krepitev gospodarskega sodelovanja in blagovne menjave predvsem na področju izdelkov z višjo stopnjo predelave ter za krepitev sodelovanja na področju investicij.

Na področju delovanja SRIP krožno gospodarstvo se bo slovenska delegacija zavzela za sodelovanje na področjih kot so reciklaža plastike, tekstila, vodik, zajem CO2, energetska učinkovitost, predelava odpadnega blata, krožno bio-gospodarstvo (biorafinerije, biomateriali, biogoriva, idr.).

Na področju delovanja SRIP zdravje - medicina se bo Slovenija predstavila kot močna globalna znamka na področju medicine in zdravstva, z vzpodbudnim gospodarskim inovacijskim okoljem na tem področju, ter se zavzela za sodelovanje še posebej na področju translacijske medicine, zdravljenja raka, biofarmacevtike ter kozmetike.

1. **Sestava delegacije**

Predvidena delegacija je:

* Matjaž Han, minister, Ministrstvo za gospodarstvo, turizem in šport, vodja delegacije;
* mag. Petra Culetto, vodja Kabineta Ministra, Ministrstvo za gospodarstvo, turizem in šport, članica delegacije,
* Jernej Salecl, generalni direktor, Direktorat za industrijo, podjetništvo in internacionalizacijo, Ministrstvo za gospodarstvo, turizem in šport, član delegacije,
* dr. Slobodan Šešum, generalni direktor, Direktorat za gospodarsko in javno diplomacijo, Ministrstvo za zunanje in evropske zadeve, član delegacije,
* Tanja Permozer, vodja, Slovenska vesoljska pisarna, Ministrstvo za gospodarstvo, turizem in šport, članica delegacije,
* mag. Snežana Popovič, vodja, Služba za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije,
* Jernej Kovač, vodja, Služba za odnose z javnostmi, Ministrstvo za gospodarstvo, turizem in šport, član delegacije,
* Tadej Cmerekar Komar, Kabinet ministra, Ministrstvo za gospodarstvo, turizem in šport, član delegacije,
* Velislav Žvipelj, vodja sektorja, Direktorat za lesarstvo, Ministrstvo za gospodarstvo, turizem in šport, član delegacije,
* Petra Grilc, Služba za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije.

S strani Veleposlaništva Republike Slovenije v Italiji bo delegacijo spremljal Matjaž Longar, veleposlanik, s strani Generalnega konzulata Republike Slovenije v Milanu pa mag. Boris Antolič, začasni odpravnik poslov.

Srečanja v Lipici se bo udeležil tudi bivši predsednik Republike Slovenije Borut Pahor, spremljala ga bo dr. Alja Brglez, svetovalka bivšega predsednika republike.

S strani ostalih institucij, ki niso navedene v delegaciji oz. spremstvu delegacije, se bodo srečanja udeležili tudi predstavnik Lesarskega grozda, SRIP krožno gospodarstvo ter SRIP zdravje medicina.

Delegacija je številčnejša zaradi tega, ker bo vsebinsko obravnavanih več področij in bo vzporedno potekala tudi srečanja iz teh področij.

1. **Okvirni predračun stroškov**

Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.

Predvideni stroški prevozov, tolmačenja, dnevnic ter ostalih stroškov znašajo največ 3.500,00 EUR.